Sizanani - Wapadrant
SIZANANI (BETEKEN IN ZULU): Kom ons help mekaar)
Kontakpersoon: Johannes Mbonani 083 407 6204
Wapadrant vier verskeidenheid. Eredienste in Afrikatale word elke Sondag 12:30 gehou.
God is getrou, ons dank Hom daarvoor. Ons ervaar Sy liefde daagliks in ons verhouding met Hom. Sizanani groei geestelik sowel as in getalle. Erediensbywoning is goed met getalle van 150 plus. Lidmaatskap het deur die afgelope jaar tot 26 gegroei. Twee diakens is verkies. Ouderlinge is geïdentifiseer en sal binnekort in die amp bevestig word. Bybelstudie wat weekliks sal plaasvind, is geskeduleer om in Februarie te begin.
Werksplekbediening onder professionele werkers asook huishulpe vind elke Vrydag 11:00–11:30 plaas, te Boardwalk Meander 31. Almal is baie welkom. Met dankbaarheid kan ons terugkyk na ‘n geseënde jaar waar God lewens radikaal verander het en menige individue reeds by Wapadrantgemeenskap ingeskakel het. Met entoesiasme benader ons die nuwe jaar en vertrou dat God werksplekbediening en Sizananidienste as instrument sal gebruik tot uitbreiding van Sy koninkryk.
Gebedsversoek: ‘n Uitreikspan word tans saamgestel om die Woord van God te verkondig en mense nader te trek. Dink asb in julle gebede aan die samestelling van so ‘n groep, aan die soekendes wat gevind moet word, en vra asseblief God se seën op die projek.